2015. 12. 11.

Hatvan Város Önkormányzata

Sajtóközlemény

Energiatakarékosabbá vált a Brunszvik Teréz Óvoda

**Befejeződtek „A Hatvani Brunszvik Teréz Óvoda épületének energetikai fejlesztése” című projekt kivitelezési munkái.**

Hatvan Város Önkormányzata sikeresen pályázott, a Középületek kiemelt jelentőségű épületenergetikai fejlesztése című projekt felhívásra. Az Önkormányzat az elnyert 47,395 millió forint támogatás segítségével a KEOP-5.7.0/15-2015-0117 azonosító számú projektet valósította meg.

A projekt megvalósulási helyszíne a Brunszvik Teréz Óvoda épülete, mely a Balassi Bálint út 44. szám alatt található. A nyílászárók cseréjét alacsony hőtechnikai minőségük és fokozott elhasználódásuk tette indokolttá. Az utólagos hőszigetelés az energiatakarékos üzemeltetés érdekében elengedhetetlen volt. Az intézmény korszerűsítés előtti üzemeltetési és fenntartási költségei nagyon magasak voltak.

A beruházás célja az épület működési költségeinek csökkentése, a magasabb komfortfokozat elérése. Ezen kívül a CO2 valamint az üvegház-hatású gázok kibocsátásának csökkentése, mérsékeltebb fosszilis energia felhasználás elérése. A projekt megvalósulása nemcsak az Önkormányzatának jelent költségmegtakarítást, de a lecsökkenő energiahordozó (földgáz) felhasználás környezetvédelmi szempontból is előrelépés.

A pályázat keretében megtörtént 569 m2 homlokzat felület és 32,5 m2 lábazat felület hőszigetelése. Az épület lapostetős kivitelű, így 690 m2 lapostető hő- és vízszigetelése került még megvalósításra. Mindezeken túl az épület valamennyi nyílászárója, mindösszesen 38 db homlokzati nyílászáró cseréje is megtörtént.

A pályázat eredményeképpen az energiahatékonyság növelés révén megtakarított éves elsődleges (primer) energiahordozó mennyisége 305,27 GJ/év lesz, az ÜHG-kibocsátás csökkentése (CO2 eq) pedig 17,22 t/év.

További információ kérhető:

(…………….)